Liina Lukas

Liina Lukas (kuni 1989 Liina Tamm; sündinud 5. augustil 1970 Rakveres) on eesti kirjandusteadlane ja tõlkija. 

Lukas sündis Rakveres ning lõpetas Püssi Keskkooli. Liina Lukas Underi ja Tuglase Kirjanduskeskuse lehel Aastatel 1988–1995 õppis ta Tartu Ülikoolis eesti ja soome-ugri filoloogia eriala. Ta sai 1998. aastal Tartu Ülikoolis magistrikraadi võrdleva kirjandusteaduse alal tööga "Võõra kujund baltisaksa kirjanduses" ning 2006. aastal sealsamas doktorikraadi võrdleva kirjandusteaduse alal tööga "Baltisaksa kirjandusväli 1890–1918".  Ta on end täiendanud germanistika alal Göttingeni ja Viini ülikoolis. 

Liina Lukas on alates 1998. aastast töötanud Tartu Ülikoolis ning alates 1999. aastast Underi ja Tuglase Kirjanduskeskuses. 

2008–2021 oli Lukas Tartu Ülikooli maailmakirjanduse õppetooli dotsent, alates 1. veebruarist 2021 on ta TÜ kultuuriteaduste instituudi
võrdleva kirjandusteaduse professor. 

2007–2013 oli Lukas ka Underi ja Tuglase Kirjanduskeskuse vanemteadur. 

26. veebruarist 2013 kuni 31. detsembrini 2015 oli ta Tartu Ülikooli filosoofiateaduskonna prodekaan. 

Tema uurimistöö keskmes on olnud baltisaksa kirjandus.

Tunnustus
 2012 AABSi (Association for the Advancement of Baltic Studies) konverentsil Chicagos Vilis Vītolsi preemia (Vilis Vītols Award) eelmise aasta parima artikli eest ajakirjas Journal of Baltic Studies. Auhinnatud artikkel "Estonian Folklore as a Source of Baltic-German Poetry" kirjeldas eesti ja baltisaksa kultuuri huvi ühise kodumaa, selle maastiku ja pärimuste vastu."TÜ maailmakirjanduse dotsent pälvis USAs parima artikli preemia" Postimees/TÜ pressiteade, 19.07.2012
 2016 Tartu Ülikooli aumärkHumanitaarteaduste ja kunstide valdkonna töötajaid tunnustatakse TÜ aumärkidega TÜ koduleht, 22.02.2016

Isiklikku
Poliitik ja ajaloolane Tõnis Lukas on tema abikaasa.

Viited

Välislingid

Kategooria:Eesti kirjandusteadlased
Kategooria:Eesti germanistid
Kategooria:Eesti tõlkijad
Kategooria:Tartu Ülikooli professorid
Kategooria:Tartu Ülikooli filosoofiateaduskonna vilistlased
Kategooria:Sündinud 1970